system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Paul Cornea?
assistant
Paul Cornea () a fost un istoric, critic și teoretician literar român de etnie evreiască.

Biografie 
A fost fiul lui Leon Constantin Luca, maistru tipograf, și al Olgăi. 
A urmat liceul în București, la Liceul Evreiesc de Băieți „Cultura”, unde îl are profesor pe dramaturgul și eseistul Mihail Sebastian. A fost licențiat în Litere și Filosofie al Universității din București în 1948, secția Sociologie. Devine doctor în filologie în 1971. A deținut funcții importante, înainte de 1990, în Consiliul Culturii, în domeniul cinematografiei, și a fost cercetător la Institutul de Istorie și Teorie Literară „G. Călinescu”. Specialist în perioada Preromantismului românesc și a Romantismului. Teoretician literar cu interese în zona literaturii comparate și a teoriei literare. A fost profesor asociat la Facultatea de Litere din Universitatea București și unul dintre cei mai importanți interpreți ai fenomenului literar (critică, teoria și istoria literaturii, comparatism).

După 1990, a fost secretar de stat în Ministerul Învățământului (ianuarie-iunie 1990), șef de catedră și decan al Facultății de Litere (1990-1996), profesor emerit la Facultatea de Litere din cadrul Universității București. A fost unul dintre cei mai importanți interpreți ai fenomenului literar, autorul a numeroase lucrări în domenii precum teoria și istoria literaturii, critică literară, literatură comparată, specialist în perioada preromantismului românesc și a romantismului. Inițiază și conduce (din 1967) seria de „Documente și manuscrise literare”.

Membru al Asociației Internaționale de Literatură Comparată, din 1985 a făcut parte din comitetul de coordonare, din 1991 din comitetul executiv, iar între 1994 și 1997 a îndeplinit funcția de vicepreședinte. De la fondarea ei în 1997, a fost președintele Asociației de Literatură Comparată din România. A participat la numeroase congrese ale AILC (Bordeaux, Montreal, Budapesta, Innsbruck, New York, Paris, München, Edmonton și Leiden), fiind ales și președinte al comisiei de experți pentru organizarea congresului de la Pretoria (2000). A fost distins cu Ordinul Palmes académiques în grad de Ofițer (1997). 

A făcut parte din Consiliul de conducere al Institutului Cultural Român (2009-2012).

Volume publicate 

 Studii de literatură română modernă, Editura pentru Literatură, 1962
 Anton Pann, studiu monografic, Editura pentru Literatură, 1964
 De la Alecsandrescu la Eminescu: aspecte, figuri, idei, Editura pentru Literatură, 1966
 Originile romantismului românesc, Editura Minerva, 1972
 Oamenii începutului de drum, Editura Cartea Românească, 1974
 Conceptul de istorie literară în cultura românească, Editura Eminescu, 1978
 Regula jocului. Versantul colectiv al literaturii, Editura Eminescu, 1980
 I. Heliade Radulescu interpretat de..., Editura Eminescu, 1980
 De la N. Filimon la G. Călinescu, 1982
 Itinerar printre clasici, Editura Eminescu, 1984
 Introducere în teoria lecturii, 1988 (volumul a fost tradus în limba italiană în 1993), ed. I, Editura Minerva, 1988; ed. a II-a, Editura Polirom, 1998
 Aproapele și departele, Editura Cartea Românească, 1990
 Semnele vremii, Editura Eminescu, 1995
 Introducere în teoria lecturii, Iași: Polirom, 1998
 Interpretare și raționalitate, Iași: Polirom, 1998
 Delimitari si ipoteze. Comunicari si eseuri de teorie literara si studii culturale, Editura Polirom, Bucuresti, 2008
 Ce a fost – cum a fost (dialoguri între profesorul Paul Cornea și Daniel Cristea Enache), editura Polirom, 2013

Volume coordonate sau în colaborare 

 Documente și manuscrise literare, Editura Academiei Române, vol. I, 1967, vol. II și III, 1969
 Gândirea românească în epoca pașoptistă, în colaborare cu Mihai Zamfir, Editura Minerva, 1969
 Propășirea. Foaie științifică și literară, în colaborare cu Mariana și Petru Costinescu, Editura Minerva, 1980

La aniversară 

La împlinirea vârstei de 75 de ani, Liviu Papadima și Mircea Vasilescu (coord.) i-au dedicat volumul omagial Cercetarea literară, azi, Ed. Polirom, 2000.

Distincții
 Ordinul național „Steaua României” în grad de Ofițer (1 decembrie 2000) „pentru realizări artistice remarcabile și pentru promovarea culturii, de Ziua Națională a României”

Note

Bibliografie 
 Dicționarul scriitorilor români, coordonat de Mircea Zaciu, Marian Papahagi, Aurel Sasu, A-C, București, Editura Fundației Culturale Române, 1995.

Legături externe

 De la sociologie la istoria literaturii si comparatism. Interviu cu Paul CORNEA, Raluca Alexandrescu, Observator cultural – numărul 47, ianuarie 2001
 „Eu sint mai optimist decit multi dintre voi“. Interviu cu Paul CORNEA, Ovidiu Șimonca, Observator cultural – numărul 280, 4 august 2005
 Paul Cornea – "Cu cît anii trec, cu atît resimt mai puternic atracția literaturii" , Simona Vasilache, România literară – anul 2006, numărul 24
 În România există „un număr exagerat de mare de universități mici“ , 15 decembrie 2009, Larisa Și Constantin Iftime, Ziarul Lumina
 Gândirea inginerească riscă să sufoce învățământul umanist , 23 august 2011, Paul Cornea, Revista 22

Nașteri în 1924
Decese în 2018
Absolvenți ai Facultății de Litere din București
Profesori ai Universității din București
Critici literari români
Critici literari evrei
Istorici literari români
Teoreticieni literari români
Ofițeri ai Palmelor Academice
Ofițer al Ordinului Steaua României
Bucureșteni